რობინ ვან პერსი
რობინ ვან პერსი (ნიდერლ. Robin van Persie; დ. 6 აგვისტო, 1983, როტერდამი) — ჰოლანდიელი ფეხბურთელი. თამაშობდა თავდამსხმელის პოზიციაზე. ხშირად ადარებენ მარკო ვან ბასტენს. არის ნიდერლანდის ნაკრების ყველა დროის საუკეთესო მეგოლე. 8 წლის მანძილზე ასპარეზობდა ლონდონის „არსენალში“, იყო ამ კლუბის კაპიტანი. 2012 წელს დაასახელეს პრემიერ ლიგის 2011-2012 წლის სეზონის საუკეთესო მოთამაშედ. მონაწილეობა აქვს მიღებული მსოფლიოს 2006, 2010 და 2014, ასევე ევროპის 2008 და 2012 წლის ჩემპიონატებში.